TechFin, Theresa May ja marihuaana aktsiad - Bondora blog
TechFin, Theresa May ja marihuaana aktsiad – loe investeerimisvaldkonna värskeimaid uudiseid
september 3, 2018BondoraFinants
Uudiseid kogu maailmast
Üks termin, mida Sa viimasel ajal ilmselt palju kuulnud oled, on “FinTech”. Isegi kui Sa ei tööta rahanduse või revolutsiooniliste tehnoloogiate vallas, oled Sa ilmselt kohanud seda terminit. FinTech ehk finantstehnoloogia viitab finantsteenuste nišisektorile, kus kasutatakse tänapäevaseid tehnoloogiaid traditsiooniliste pangandus- ja finantsteenuste edendamiseks. TechFin on aga midagi sellist, mille üle enamasti ei arutleta. Forbes kirjutas sellest põhjalikumalt:
„Techfin viitab tavaliselt tehnoloogiaettevõtetele, mis on leidnud parema viisi finantstoodete tarnimiseks osana oma laiemast teenustepakkumisest. Techfini ettevõtted on näiteks Google, Amazon, Facebook ja Apple (GAFA) USA-s ning Baidu, Alibaba ja Tencent (BAT) Hiinas.“
Lisaks kajastas Forbes Theresa May hiljutist visiiti Aafrikasse (ja ei, mitte tema tantsuvideo tõttu, mis internetis kulutulena levis). Oma reisil Lõuna-Aafrikasse, Nigeeriasse ja Keeniasse kohtus Suurbritannia peaminister koos spetsialistidest koosneva meeskonnaga kohalike ettevõtjatega, et arutada ettevõtluse arendamist ja partnerlust arenevatel turgudel. Forbes teatas:
„Peaminister Theresa May sõnas: “Aafrikas on kapitaliettevõtetele tohutult võimalusi. 111 Aafrika ettevõtet on juba tulnud Londonisse, et koguda raha, mida on vaja investeerimiseks ja kasvuks, ning nüüd tahame edasi minna ja kindlustada, et Suurbritannia oleks valitud partneriks Aafrika riikidele.“
Maailma teises osas kajastas Arabian Business hiljutist FinTechi lepingut, mis sõlmiti Singapuri ja Dubai vahel. Nad kirjutavad:
„Kolmapäeval teatati, et Dubai Finantsteenuste Amet (DFSA) ja Singapuri Rahandusamet (MAS) on allkirjastanud lepingu, mis võimaldab neil omavahel innovatiivsete finantstehnoloogia (FinTech) ettevõtete kohta infot vahetada.
Leping keskendub nö soovituste mehhanismile, mis ühtlasi aitab kaasa infojagamisele finantssektori uuenduste kohta Lähis- ja Kaug-Ida turgudel.
Lisaks nõustusid mõlemad ametiasutused töötama projektidega, et juurutada plokiahelat ja avalikke pearaamatuid (inglise distributed ledgers), suurandmeid, rakendusprogrammide liideseid (API) ning digitaal- ja mobiilimakseid.“
Ühekordse summaga vs. regulaarsete sissemaksetega investeerimine. See on investeerimismaailmas tavaline jututeema – kumb on pikaajaliseks kapitalikasvuks efektiivsem? Ühekordse suure summa puhul teenid Sa loomulikult suuremaid absoluutsummasid, juhul kui Sinu investeeringud on järjepidevalt tootlikud.
Siiski võib igakuisel väiksemate summade investeerimisel olla eeliseid volatiilsetel aegadel – näiteks kui aktsia väärtus väheneb esimesel kuul 20% võrra ja seejärel tõuseb järgnevatel aastatel pidevalt, siis selle mõju investeeringu koguväärtusele ei oleks nii tugev, kui investeeriksid igakuiste maksetena. U.S. Newsi avaldatud värskes artiklis arutletakse ühekordse summaga investeerimise eeliste üle:
„Uuring toetab ühekordse summaga investeerimist. Vanguard uuris ja võrdles tootlust ühekordse summaga investeerimise ja aktsiaostu hajutamise meetodite puhul. Vanguard leidis, et alates 1926. aastast kuni 2011. aastani, jagatuna 10 aasta pikkusteks jooksvateks perioodideks, võitis 67% juhtudel ühekordse summaga investeerimine.“
Kinnisvarabuum, internetibuum varastel 2000ndatel, krüptorahamull – trend jätkub. Viimastel aastatel on aktsiaturul hakanud plahvatuslikult levima uus tegevusharu: investeerimine marihuaanaettevõtetesse, mis algas pärast seda, kui USA üheksas osariigis legaliseeriti kanepi kasutamine lõõgastumiseks. Zacks arutleb, kuidas ja miks peaks investeerima marihuaana aktsiatesse:
„Hinnangud näitavad, et legaalne marihuaanamüük USAs võib sel aastal ulatuda 10,2 miljardi dollarini, kusjuures illegaalne müük võib jõuda 53 miljardini. Nüüd kujuta ette, kui oleksid saanud investeerida alkoholiettevõtetesse ja -aktsiatesse enne nn kuiva seaduse lõppu ning hakkad mõistma paljude institutsionaalsete investorite ja alkoholihiidude motivatsiooni. Kui marihuaana on föderaalsel tasemel legaliseeritud, võib reguleeritud tööstus jõuda illegaalsest kaubandusest ette, nagu juhtus spordiennustustega.“
Silicon Valley on maailmakuulus kui globaalsete tehnoloogiaettevõtete kasvulava. See ei tule just üllatusena, et selles piirkonnas on rikkalikult tehnoloogiatalente, kes töötavad tehnoloogiahiiglaste heaks. Venture Beat kirjutab: „… Bay Area hakkab kaotama oma kunagist pihtide taolist haaret andekatele töötajatele ning näib, et sealne investeerimisturg näib ohtlikult ülekuumenenuna. Riskikapitalistid tõstavad nüüd oma pilku üha enam Californiast eemale ja kompavad Põhja-Ameerika järgmisi tehnoloogiakantse.“
Nad jätkavad:
„CB Insighti värske raport näitab, et rahastamine kasvab tugevalt idapoolsetes linnades, nagu New York ja Boston, kuid väheneb Silicon Valley’s. Selle peamine põhjus: riskikapitali raha, mis kunagi oli seotud Silicon Valley’ga, liigub uute tehnoloogiatalentide otsingul Põhja-Ameerika ja maailma startup hub-idesse.“
Irish Times avaldas hiljuti huvitava artikli geograafilisest mõjust ettevõtlusele. Üsna tihti soodustab USAs levinud mõtteviis idufirmade asutajate ebaõnnestumist. Inimene, kes on asutanud mitu firmat, mis kõik on kokkuvõttes ebaõnnestunud, muutub suurepäraseks ettevõtjaks ja tulevaseks nn ükssarviku (idufirma, mille väärtus on üle 1 miljardi dollari) asutajaks. Selle asemel võib aga süüdistada paljusid riike Euroopas ja mujal maailmas, et lasevad riskimisel ja ebaõnnestumisel põhjustada madalat eneseusku. Artiklis arutletakse selle üle põhjalikumalt mitme ettevõtte omaniku Pat Phelan-iga:
„Kui vaadata ettevõtteid, mida kutsutakse ükssarvikuteks, siis need ei ole kindlasti Iiri ettevõtted. Need ei ole ka Ameerika firmad, kel on juhtumisi kontor Iirimaal; Stripe ja Intercom on aru saanud, et need on rahvusvahelised ettevõtted.“
Johannes Lortz tegi põhjaliku video Go & Grow’ väljamaksete jaotumisest.
Vivainvest.eu avaldas sisuka ülevaate Bondora populaarseimast teenusest – Go & Grow’st.
Finanzgefluester, avaldas oma arvamuse lisaks meie olemasolevate teenuste kohta ka Go & Grow’st.
Kas Sa oled viimase kuu jooksul avaldanud artikli või video Bondorast? Saada see aadressile [email protected] ning me avaldame selle järgmises valdkonna uudiseid kajastavas postituses.
Apple ütleb: „Ei.“ ja teised krüpto-uudisedoktoober 8, 2019